Zahiralar - bu korxonaning o'z mablag'larining bir qismi bo'lib, kelajakda ma'lum bir xarajatlarga yo'naltirilishi mumkin. Zahiralarni tuzish Nizom yoki Qonun hujjatlarida ko'rsatib o'tiladi. Bundan korxona zarar ko'rgan holatda ularni qo'shimcha himoya qilish ko'zda tutiladi. Zahiralarning shakllanishi va ularning hajmi to'g'risidagi ma'lumotlarni hisobotdan foydalanuvchilar uchun ma'lum qarorlar qabul qilinishida muhim ahamiyat kasb etadi. Daromadlar - bu aktivlarning ko'payishi yoki hisobot davrida majburiyatlarning kamayishidir. Korxonaning umumiy daromadi, asosiy va qo'shimcha faoliyat turlaridan olingan daromadlarni o'z ichiga oladi. Asosiy faoliyat turidan olingan daromad bu tovar - moddiy zahiralarni sotish, foizlar va dividendlar olishdan, gonorar va rentadan korxona asosiy faoliyat turiga bog'liq holda olingan daromadlar bo'lishi mumkin. Asosiy bo'lmagan faoliyat turiga aylanmada bo'lmagan va oldindan sotish mo'ljallanmagan aktivlarni berishdan, qimmatli qog'ozlarni qayta baholashdan va boshqalardan olingan daromadlar kirishi mumkin. Xarajatlar - bu aktivlarning kamayishi yoki hisobot davrida majburiyatlarning ko'payishidir. Xarajatlarni aniqlash o'z ichiga korxonani boshqarish tovar - moddiy zahiralarni ishlab chiqish va ularni sotish, ishlarni bajarish va xizmatlar ko'rsatish bilan bog'liq xarajatlarni va zararni oladi. Buxgalteriya balansi tuzilguniga qadar tahliliy hisobvaraqlar bo'yicha aylanmalar va qoldiqlar hisobot davri oxiridagi Bosh daftarning jamlama hisobvaraqlari bo'yicha aylanmalar va qoldiqlar bilan albatta solishtirilishi kerak. 3- ustunda hisobot davri boshidagi ma'lumotlar, ya'ni oldingi hisobot davri uchun balans 4- ustunining ma'lumotlari ko'rsatiladi. Buxgalteriya balansi shakli § 1.12 da keltirilgan. Balansda 'Boshlang'ich (qayta tiklash) qiymati' moddasi (010 -satr) bo'yicha asosiy vositalar o'z asosiy vositalari (ishlab turgan hamda konservatsiyada bo'lgan) va moliyaviy ijara shartnomasi bo'yicha olingan asosiy vositalarning dastlabki (tiklash) qiymati bo'yicha ko'rsatilib, ularning hisobi asosiy vositalarni hisobga oluvchi (0100) va 0310 - 'Moliyaviy ijara shartnomasi bo'yicha olingan asosiy vositalar' hisobvaraqlarida amalga oshiriladi. Alohida 'Eskirish summasi' (011 - satr) moddasi bo'yicha tashkilot tomonidan (0100) va 0310 - 'Moliyaviy ijara shartnomasi bo'yicha olingan asosiy vositalar' hisobvaraqlarida hisobga olingan asosiy vositalar bo'yicha hisoblab yozilgan eskirish summasi keltirilib, ularning hisobi (0200) asosiy vositalar eskirishini hisobga oluvchi hisobvaraqlarida amalga oshiriladi. 'Qoldiq (balans) qiymati' moddasi bo'yicha (012 -satr) 010 - 'Boshlang'ich (qayta tiklash) qiymati ' va 011 - 'Eskirish summasi" satrlari farqi aks ettiriladi. Nomoddiy aktivlar balansda 'Boshlang'ich qiymati' moddasi (020 -satr) bo'yicha tabiiy resurslardan, er uchastkalaridan foydalanish huquqi, patentlar, litsenziyalar, savdo belgilari, tovar belgilari, sanoat namunalariga bo'lgan huquqlar, mualliflik huquqlari va boshqa huquqlar sifatida nomoddiy aktivlarning dastlabki (tiklash) qiymati bo'yicha ko'rsatilib, ularning hisobi (0400) nomoddiy aktivlarni hisobga oluvchi hisobvaraqlarida amalga oshiriladi. Bu modda bo'yicha shuningdek hisobot davri uchun qilingan hisobdan